
מועד קטן כה ע"ב



טקסט הדף מנוקד



כִּי מְטוֹ אַגִּישְׁרָא קָמוּ גַּמְלֵי אֲמַר לְהוּ הַהוּא טַיָּיעָא מַאי הַאי אֲמַרוּ לֵיהּ רַבָּנַן דְּקָא עָבְדִי יְקָרָא אַהֲדָדֵי מָר אָמַר מָר נֵיעוּל בְּרֵישָׁא וּמָר אָמַר מָר נֵיעוּל בְּרֵישָׁא אֲמַר דִּינָא הוּא דְּרַבָּה בַּר הוּנָא לֵיעוּל בְּרֵישָׁא חֲלֵיף גַּמְלֵיהּ דְּרַבָּה בַּר הוּנָא נְתוּר כַּכֵּיהּ וְשִׁנֵּיהּ דְּהָהוּא טַיָּיעָא


פְּתַח עֲלֵיהּ הַהוּא יָנוֹקָא גֶּזַע יְשִׁישִׁים עָלָה מִבָּבֶל וְעִמּוֹ סֵפֶר מִלְחָמוֹת קָאַת וְקִפּוֹד הוּכְפְּלוּ לִרְאוֹת בְּשׁוֹד וָשֶׁבֶר הַבָּא מִשִּׁנְעָר קָצַף עַל עוֹלָמוֹ וְחָמַס מִמֶּנּוּ נְפָשׁוֹת וְשָׂמַח בָּהֶם כְּכַלָּה חֲדָשָׁה רוֹכֵב עֲרָבוֹת שָׂשׂ וְשָׂמַח בְּבֹא אֵלָיו נֶפֶשׁ נָקִי וְצַדִּיק


כִּי נָח נַפְשֵׁיהּ דְּרָבִינָא פְּתַח עֲלֵיהּ הַהוּא סַפְדָנָא תְּמָרִים הָנִיעוּ רֹאשׁ עַל צַדִּיק כַּתָּמָר נָשִׂים לֵילוֹת כְּיָמִים עַל מֵשִׂים לֵילוֹת כְּיָמִים


אֲמַר לֵיהּ רַב אָשֵׁי לְבַר קִיפּוֹק הָהוּא יוֹמָא מַאי אָמְרַתְּ אֲמַר לֵיהּ אָמֵינָא אִם בַּאֲרָזִים נָפְלָה שַׁלְהֶבֶת מָה יַעֲשׂוּ אֵיזוֹבֵי קִיר לִוְיָתָן בְּחַכָּה הוֹעֲלָה מָה יַעֲשׂוּ דְּגֵי רְקָק בְּנַחַל שׁוֹטֵף נָפְלָה חַכָּה מָה יַעֲשׂוּ מֵי גֵבִים


אֲמַר לֵיהּ בַּר אָבִין חַס וְשָׁלוֹם דְּחַכָּה וְשַׁלְהֶבֶת בְּצַדִּיקֵי אָמֵינָא וּמַאי אָמְרַתְּ אָמֵינָא בְּכוּ לָאֲבֵלִים וְלֹא לָאֲבֵידָה שֶׁהִיא לִמְנוּחָה וְאָנוּ לַאֲנָחָה


חֲלַשׁ דַּעְתֵּיהּ עֲלַיְיהוּ וְאִתְהֲפוּךְ כַּרְעַיְיהוּ הַהוּא יוֹמָא לָא אֲתוֹ לְאַסְפּוֹדֵיהּ וְהַיְינוּ דְּאָמַר רַב אָשֵׁי לָא בַּר קִיפּוֹק חָלֵיץ וְלָא בַּר אָבִין חָלֵיץ


רָבָא כִּי הֲוָה אֲתָא לְדִגְלַת אֲמַר לֵיהּ לְבַר אָבִין קוּם אֵימָא מִילְּתָא קָאֵי וְאָמַר בָּאוּ רוֹב שְׁלִישִׁית בְּמַיִם זְכוֹר וְרַחֵם תָּעִינוּ מֵאַחֲרֶיךָ כְּאִשָּׁה מִבַּעְלָהּ אַל תַּזְנִיחֵנוּ כְּאוֹת מֵי מָרָה


(חָנִין יוֹחָנָן זֵירָא אַבָּא יַעֲקֹב יוֹסֵי שְׁמוּאֵל חִיָּיא מְנַחֵם סִימָן)


רַבִּי חָנִין חַתְנֵיהּ דְּבֵי נְשִׂיאָה הֲוָה לָא (קָא) הֲווֹ לֵיהּ בְּנֵי בְּעָא רַחֲמֵי וַהֲווֹ לֵיהּ הָהוּא יוֹמָא דַּהֲוָה לֵיהּ נָח נַפְשֵׁיהּ פְּתַח עֲלֵיהּ הַהוּא סַפְדָנָא שִׂמְחָה לְתוּגָה נֶהְפָּכָה שָׂשׂוֹן וְיָגוֹן נִדְבָּקוּ בְּעֵת שִׂמְחָתוֹ נֶאֱנַח בְּעֵת חֲנִינָתוֹ אָבַד חֲנִינוֹ אַסִּיקוּ לֵיהּ חָנִן עַל שְׁמֵיהּ


כִּי נָח נַפְשֵׁיהּ דְּרַבִּי יוֹחָנָן פְּתַח עֲלֵיהּ רַבִּי יִצְחָק בֶּן אֶלְעָזָר קָשֶׁה הַיּוֹם לְיִשְׂרָאֵל כְּיוֹם בֹּא הַשֶּׁמֶשׁ בַּצׇּהֳרַיִם דִּכְתִיב וְהָיָה בַּיּוֹם הַהוּא וְהֵבֵאתִי הַשֶּׁמֶשׁ בַּצׇּהֳרַיִם וְאָמַר רַבִּי יוֹחָנָן זֶה יוֹמוֹ שֶׁל יֹאשִׁיָּהוּ


כִּי נָח נַפְשֵׁיהּ דְּרַבִּי יוֹחָנָן יָתֵיב רַבִּי אַמֵּי שִׁבְעָה וּשְׁלֹשִׁים אָמַר רַבִּי אַבָּא בְּרֵיהּ דְּרַבִּי חִיָּיא בַּר אַבָּא רַבִּי אַמֵּי דַּעֲבַד לְגַרְמֵיהּ הוּא דַּעֲבַד דְּהָכִי אָמַר רַבִּי חִיָּיא בַּר אַבָּא אָמַר רַבִּי יוֹחָנָן אֲפִילּוּ רַבּוֹ שֶׁלִּימְּדוֹ חׇכְמָה אֵינוֹ יוֹשֵׁב עָלָיו אֶלָּא יוֹם אֶחָד


כִּי נָח נַפְשֵׁיהּ דְּרַבִּי זֵירָא פְּתַח עֲלֵיהּ הַהוּא סַפְדָנָא אֶרֶץ שִׁנְעָר הָרָה וְיָלְדָה אֶרֶץ צְבִי גִּידְּלָה שַׁעֲשׁוּעֶיהָ אוֹי נָא לָהּ אָמְרָה רַקַּת כִּי אִבְּדָה כְּלִי חֶמְדָּתָהּ


כִּי נָח נַפְשֵׁיהּ דְּרַבִּי אֲבָהוּ אַחִיתוּ עַמּוּדֵי דְקֵסָרִי מַיָּא דְּרַבִּי יוֹסֵי שְׁפַעוּ מַרְזְבֵי דְצִיפּוֹרִי דְּמָא דְּרַבִּי יַעֲקֹב אִתְחֲמִיאוּ כּוֹכְבֵי בִּימָמָא דְּרַבִּי אַסִּי אִיעֲקַרוּ כׇּל אִילָנַיָּא דְּרַבִּי חִיָּיא נְחִיתוּ כֵּיפֵי דְנוּרָא מֵרְקִיעָא דְּרַבִּי מְנַחֵם בְּרַבִּי יוֹסֵי אִישְׁתַּעוֹ צַלְמָנַיָּיא וַהֲווֹ (לְמַחְלְצַיָּיא) [לְמַחְצְלַיָּיא]


דְּרַבִּי תַּנְחוּם בַּר חִיָּיא אִיתְקַצַּצוּ כֹּל אַנְדְּרָטַיָּא דְּרַבִּי אֶלְיָשִׁיב אִיחֲתַרוּ שִׁבְעִין מַחְתַּרְתָּא בִּנְהַרְדְּעָא דְּרַב הַמְנוּנָא נְחִיתוּ כֵּיפֵי דְבַרְדָּא מֵרְקִיעָא דְּרַבָּה וְרַב יוֹסֵף נְשׁוּק כֵּיפֵי דִפְרָת אַהֲדָדֵי דְּאַבָּיֵי וְרָבָא נְשׁוּק כֵּיפֵי דְּדִגְלַת אַהֲדָדֵי כִּי נָח נַפְשֵׁיהּ דְּרַבִּי מְשַׁרְשְׁיָא טְעוּן דִּיקְלֵי שִׁיצֵי


תָּנוּ רַבָּנַן




רש"י



 כי מטו אגישרא. כשהגיעו לעבור בדף של גשר קצר שעכשיו לא היו יכולין לעבור זה בצד זה אלא זה אחר זה: קמו גמלי. עמדו הגמלים נושאי המטות במקומן: טייעא. סוחר ישמעאלים: רבנן דשיכבי רבה בר רב הונא ורב המנונא: עבדי יקרא. דהא לא בעי האי למיעל מקמי האי: נתור ככי. לחייו משום דבזי לרב המנונא: ספר מלחמות. ספר תורה לישנא אחרינא שנלחם רבה ורב המנונא ונתור ככי דההוא טייעא לישנא אחרינא גזע ישישים זה רבה בר רב הונא דהוא בן גדולים בן רב הונא דהוא ראש גולה ועדיף מנשיא דארץ ישראל ועמו ספר מלחמות עמו רב המנונא: קאת וקיפוד הוכפלו. קללה כמו וירשוה קאת וקיפוד (ישעיהו לד) כלומר קללה באה והוכפלה בעולם: לראות שוד ושבר. זה שקצף הקב''ה על עולמו: נשים לילות כימים. בהספד על ששם לילות כימים בתורה: בר קיפוק ובר אבין. הוו ספדני: (ההוא יומא. דנח נפשיה): חלש דעתיה. דהאי מדמי ליה לשלהבת והאי לאבידה: וההוא יומא. דנח נפשיה לא ספדוהו משום דאירע להו תקלה על ידו: לא בר קיפוק ולא בר אבין חליץ. משום דאיתהפכו כרעייהו ותנינא (יבמות דף קג.) האי מאן דמסגי אלוחתא דריגלא לא חליץ דהתורה אמרה וחלצה נעלו מעל רגלו ולא מתחת לרגלו: אתי לדגלת. חדקל: רוב שלישית. ישראל נקראו שלישית ורבא שקול כרוב ישראל ואמר ליה קום ואמור מילתא כלומר בקש רחמים: כאות במי מרה. שאשה סוטה נבדקת בהן: בעת חנינתו. דולד: אבד חנינו. אביו המחננו: והבאתי השמש בצהרים. אשקיע השמש בצהרים: יומו של יאשיה. שנהרג יאשיה קרי יומו שמש: לגרמיה. לדעתיה: רבי זירא היה מבבל ובה נולד וגדל בארץ ישראל והיינו דקאמר ארץ שנער הרה וילדה ארץ צבי גדלה שעשועיה ואהכי קרי ליה רבי זירא ורב זירא: אוי נא לה אמרה רקת. יכולה לומר כן רקת היא טבריא: אחיתו. הורידו דמעות: איתחמיאו כוכבי. נראו הכוכבים שנשתנה העולם מרוב צער: כיפי דנורא. אבנים של אור: אשתעו צלמנייא. נימוחו פרצוף שלהן: והוו למחלצייא. כלומר נחלקה ונתמעכה כל צורת פרצוף של צלמים וצור' המטבעות מפני צורת החסיד שנשתנית: דרבי מנחם. בנן של קדושים שלא נסתכל אף בצורה של זוזא כדאמרינן בערבי פסחים (דף קד.): והוו למחלצייא. כמו שהוחלקה במעגל ובמחלצים שבה מטחין טיט הכותל: אנדרטא. צורת הצלמים שעושין על שם המלך שמת: שבעין מחתרין. דגנבים דבזכותיה לא הוו אתו גנבים: כיפי דברדא. אבנים: נשוק כיפי. כיפאות של גשרים נשתברו ונשקו זו את זו: שיצי. קוצים: 

תוספות



 שפעו מרזבי דציפורי דמא. מפרש בירושלמי דיהב נפשיה על גזרתם פירוש נשפך דמו על יחוד השם תוספתא פ''א שנתן נפשו על המילה: ועל רבו שלמדו חכמה. בפרק אלו מציאות (ב''מ דף לג. ושם) פליגי רבי יהודה ורבי יוסי שרבי יהודה אומר כל שרוב חכמתו הימנו ורבי יוסי אומר אפילו לא האיר עיניו אלא במשנה אחת זהו רבו ומסיק שם עולא אמר תלמידי חכמים שבבבל קורעין זה על זה כרבי יוסי ס''ל ופוסק רב ששת כרבי יוסי ופי' רבינו חננאל דהכי הלכתא ובשאלתות דרב אחאי פוסק כרבי יהודה דאמר כל שרוב חכמתו הימנו ומפרש בפר' אלו מציאות בתוספתא דהיו קורעין קריעה [דאין] מתאחה וכן פירש רבי יצחק בר יהודה ויותר היה נראה לי דמעשה רב דשמואל עבד כרבי יוסי כדאי' התם ורבא נמי מפרש מילתא דרבי יוסי ורבי אלעזר בירושלמי נמי עבד כוותיה ושמא היו מחמירין על עצמן: 

רבינו חננאל

כלומר זכותו מגינה עליהם דהוא מדבי ריש גלותא. 



א"ל רב אשי לרב קיפוק בהא יומא דנח נפשיה דרבינא מאי אמרת עליה. 



פירוש בר קיפוק הוה ספדנא וכן בר אבין ושאלינהו מהו ההספד שתספדו עליו. וכיון שאמר לו בר קיפוד בארזים נפלה שלהבת מה יעשו אזובי קיר. כלומר כ"ע לגביה כאזוב גבי ארז נינהו כולהו. ובר אבין אמר בכו לאובדין ולא לאבידה כו' חלש דעתיה דרב אשי אמר שויתון לגביה כאזוב של קיר והוא כארז מכלל שהוא גדול ממני. נעשה להן חולי ונהפכו רגליהן שאינן יכולין להלך ולא יצאו בהספד. וזהו שאמר רב אשי כיון שרגליהן של אלו הפוכות אינן ראוין לחליצה. 



כי נח נפשיה דר' יוחנן יתיב עליה ר' אמי שבעה ושלשים. 



ואסיקנא אפילו רבו שלמדו תורה אינו יושב עליו אלא יום אחד. וא"ר יצחק בר אמי תניא חכם כיון שהחזיר פניו מאחורי המטה שולל. 



פתח עליה ההוא ספדנא. ארץ שנער הרה וילדה. פי' שנער בבל. ארץ צבי א"י. רקת זו טבריא שמת בה.





ריטב"א

פתח עליה ההוא ינוקא וכו'. כל זה לפי שראוי לומר על הבן המת מעניני שבתותיו כאות' שאמרו וכשמת אומרים עליו אי חסיד וכו' והכל לפי מה שהוא כעין מעשיו ואפילו להרבות דבר שאינו הפלגה וכדתני' באבל אין מוסיפין בתחילה אבל מוסיפין על העיקר כלומר אם יש לו שום עיקר דשבחות רשאין להאריך בכבודו קצת ועל זה אמרו באבל תינוק שיש לו מעשים יוצא במעשה עצמו כלומר שמספידין אותו בשבחו' של עצמו ואם אין לו מעשים יוצא במעשה אבותיו ואם אין לו מעשה אבותיו יוצא במעשה קרוביו כלומר מזכירין בהספדו שבחות אבותיו או קרוביו ומאן דלא הוי בר הכי כלל אומרים כעין נשי דשכנציב דשלהי מכלתין ענין הספד כללי להזכיר הספד וחסרון המת דרך כלל וכל המוסיף מאד ומפליג על העיקר נאמר שפורעי מן הספדנים ומן העונים אחריהם:





המאירי

מי שהיתה רגלו עקומה לאחור או הפוכה על צדו אינו חולץ והוא שאמרו כאן על הספדן שנהפכה רגלו עד שהיה דורך מגב הרגל לארץ לא בר אבין חליץ כלומר שלא יהא עוד ראוי לחליצה מעל רגלו אמר רחמנא ולא מתחת רגלו וכבר ביארנוה במקומה בי"ב של יבמות:



אע"פ שדרך ההספד לדבר דרך כלל בענין הספד ראוי לספדן שיהיה מזכיר בהספדו לפי ענין החכם שהוא סופד עליו ולפי המקרים שעברו עליו הכל לפי כל פרט ופרט והוא שאמרו ברבה בר רב הונא ורב המנונא דכי נח נפשיהו אוקמינהו להתם ר"ל שהעלום לארץ ישראל ופתח עליהם בחור אחד גזע ישישים עלה מבבל והביא עמו ספר מלחמות והענין שהוא קרא רבה בר הונא שהיה גדול גזע ישישים וקרא רב המנונא ספר מלחמות ר"ל ספר תורה ואחר זה כללם בהספד ואמר קאת וקפוד הוכפלו כלומר שהמעתדים לעורר ההספד הוכפלו עכשו לראות בשוד הבא מבבל ודר ערבות קצף על עולמו וחמס נפשות משל על חסרון הנשארים עד שמרוב חסרונם נעשה להם כחמס שש עליהם ככלה חדשה ושמח בבא אליו נפש נקי וצדיק ואמ' אחר תמרים הניעו ראש וכו' משל על רוב תוגה על דרך האמור ברוב השמחה וכל עצי השדה ימחאו כף ואמ' על צדיק כתמר כלומר שאין לו אלא לב אחד ואמ' לשום ימים כלילות על השם לילות כימים כלומר לשום אור לחושך על השם ברוב שקידתו לילות כימים וצריך להזהר שלא להכשיל פיהם עד שאמר אחד בארזים נפלה שלהבת וכו' לויתן בחכה העלה וכו' ונחל שוטף וכו' מה יעשו מים גבים וכן אמר אחר בכו לאובדים ולא לאבדה ונענשו על שהזכירו עליהם שם חכה ושלהבת ואבדה ואמר אחר על בא הצרה בעת השמחה שמחה לתוגה נהפכה ששון ויגון הודבקו בעת שמחתו נאנח בעת חנינתו אבד חנינו ואמרו על אחר שנולד בבבל וגדל בארץ ישראל ומת בטבריא ארץ שנער הרה וילדה ארץ צבי גדלה שעשועיה אוי נא לה אמרה רקת כי אבדו כלי חמדתה ואמר אחר אחיתו עמודי דקיסרי דמעה כלומר שהוא היה סבת קיומה וכן אמר אחר אתחמיאו כוכבי ביממא משל שהאור הגדול חשך ולא נשאר להם אלא אורה מועטת והוא משל לתלמידים שלא הגיעו להוראה וכן אמר אחר איעקרו כל ארזיא משל שהושפלו כל בני המעלה מאין מכיר ואמר אחר נחיתו כיפי דנורא מן רקיעא משל על רוב צרות וכן אתחתרו שבעין מחתרתא כלומר שסרו המוכיחים ואיש הישר בעיניו יעשה וכן איתשעו כל צלמיא כלומר נתכסה צורת פניהם עד שלא נכר יופי לזו יותר מזו וכן נשוק כיפי דפרת כלומ' שנפלו זו מכאן וזו מכאן כלומר שנהרס הכל וכן כל אחד כפי ענינו המרבה לא יוסיף יותר מדאי והממעיט לא יחסר וכבר אמרו כשם שנפרעים מן המתים כך נפרעין מן הספדנין:





מהרש"א - חידושי הלכות

בד"ה ועל רבו כו' קריעה דאין מתאחה וכן כו' כצ"ל וכ"ה בתוספות שם ודו"ק:


בא"ד דמעשה רב דשמואל עביד כו' כצ"ל:





מהרש"א - חידושי אגדות

ע"ב אמר  דינא הוא דרבה בר רב הונא כו'. ע"פ מ"ש במנחות אי בר אבהן ובר אוריין יאי אי בר אוריין יאי ואי בר אבהן ולא בר אוריין אישא תיכליה וה"נ רבה בר רב הונא היה מפורסם בר אבהן ובר אוריין שהיה אביו לראש בבבל אבל רב המנונא מפורסם בר אוריין ולא נמצא בר אבהן וע"כ כי מטו אגישרא הוו עבדי יקרא להדדי ואף במיתתן היה מכבד כ"א חבירו בכבוד התורה שהיה להם דבר אוריין הוא עיקר אבל זה הטייעא אמר כי דינא הוא לצרף שרבה בר רב הונא גם בר אבהן ובזה זלזל בכבוד תורה של רב המנונא ונענש על כך ופתח הינוקא ע"פ מ"ש הטייעא שילך רבה בר רב הונא קודם גזע ישישים עלה מבבל שהוא רב הונא ועמו ספר מלחמות שהוא רב המנונא וע"י קאת וקיפוד רמז על הישמעאלים שבאו לשם לראות בהספדם ונדמו לקאת וקפוד שהם עופות טמאים כמ"ש לא לחנם הלך זרזיר אצל עורב הוכפלו לראות בשוד ושבר הבא לדור במיתת ב' הצדיקים ואמר שקצף על עולמו ועון הדור הוא סיבת מיתתם וז"ש כי חמס ממנו נפשות שהצדיק לא מת בעונו רק שניתן ביד מלאך הקצף ומשחית והוא אינו מבחין בין צדיק לרשע. ואמר 


שגם  המלאך שמח ויוצא לקראתו כיוצא לקראת כלה חדשה כמ"ש פרק הנושא שהמלאך יוצא לקראתו לומר לו שלום ואמר דגם נשמתו היא טהורה ונקיה ורוכב ערבות ששם תחת כסא הכבוד נפשות הצדיקים צרורות בצרור החיים שם}אולי צ"ל שש. המגיה{ ושמח בבא אליו נפש הצדיק נקי: 


תמרים  הניעו ראש כו'. כלל ישראל נמשלו לתמר שאין לו אלא לב א' כדאמר במדרשות האברים יניעו ראש בחטאם ואמר על צדיק כתמר כמ"ש בסמוך ולא לאבידה כי הצדיק ישאר בהשארת הנפש לעוה"ב וכתמר יפרח לעוה"ב: 


אם  בארזים נפלה כו' לויתן בחכה כו' בנחל שוטף נפלה כו'. הפליג בהרבה דמיונות על רב אשי כי היה בו תורה וגדולה במקום אחד כדאמרינן פד"מ גם שחיה הרבה שנים: 


חליש  דעתיה כפרש"י דהאי מדמה ליה לשלהבת והאי לאבידה עכ"ל. ר"ל שיכלה כשלהבת ושיהיה אבידה ואינו כן כי הצדיק יש לו השארות הנפש לעוה"ב והא דכתיב הצדיק אבד היינו לדורו אבל לאבידה משמע שהוא גופיה דבר הנאבד ונענשו דאתהפכו כרעייהו שלא יהו ראויים לחלוץ כדמסיק כי הייבום והחליצה מורים על השארות הנפש להקים לאחיו שם כידוע לבעלי הקבלה: 


בא  רוב שלישית במים זכור ורחם כו' נראה דלאו דרך הספד קא"ל אלא דרך תפלה על שבא רבא במקום סכנה בימי חדקל ואמר בא רוב שלישית היינו רוב ישראל שנקראו שלישית דכתיב ביום ההוא יהיה ישראל שלישיה למצרים והיה מתפלל זכור ורחם להצילנו וגם כי תעינו מאחריך כאשה מבעלה דהיינו כסוטה אל תזניחנו באות מי מרה כסוטה: 


שמחה  לתוגה נהפכה ששון ויגון נדבקו בעת כו'. י"ל שלש ענינים דנקט של הפכיים שהיה זה הולד בן זכר שהיו בו שלש שמחות האחד ביום הלידה ושוב לח' במילתו ושוב ביום ל' בפדיונו וכן היה האבילות ביום המיתה שהוא יום המר ושוב ז' ימי אבילות ושוב ל' יום: 


כיום  בא השמש בצהרים כו' באנו כו'. כמו שביאת השמש שלא בזמנה אין זה חסרון לה אלא להרואים בזריחתה שיש להם חסרון בביאתה בצהרים כן ר"י שמת אין זה החסרון לו אלא לתלמידיו הרואים תורה על ידו: 


ארץ  שנער הרה וילדה ארץ צבי כו' מפורש פ"ק דמגילה: 


אחיתו  עמודי כו' שפעו מרזבי כו'. נראה כל הני שינוים דנתהוו בעונם ביום מיתת כ"א מהם מורה על מעלת המת שאמר אחיתו עמודי כי הצדיק עמוד העולם נחסר מהעולם וראוי לבכות עליו ושפעו מרזבי כו' ע"ש שבחייו בצדקתו ובזכותו שפעו צנורות מלמעלה מים הרחמים ובמיתתו נשתנו להיות משפיעין מדת הדין בעולם שהוא רמז הדמים תחת המים: 


ואתחמיאו  כוכבי ביממא כו' דלפי טבע כוכבים שיהו נראים גם ביום אלא שמתוך מאור השמש וזוהר הרקיע ביום אינן נראין וביום שמת נחשך היום קודם זמנו שהיו נראין בו כוכבים כמו בלילה וכענין שאמרו לעיל כיום בא השמש בצהרים: 


ואיתעקרו  כל אילני כו' נחיתו כיפי כו' על הרוב הני דחשיב ואזיל פורעניות הם הבאים במיתת הצדיקים וכמ"ש מפני הרעה נאסף הצדיק כמפורש פרק הכונס. ואשתעי צלמנים כו' ע"ש מעשיהם כפרש"י וע"ש וכן י"ל אתקצצו כל אנדרטא כו':





הגהות יעב"ץ

רבא כי הוה אתא כו'. נ"ב אם זה סתם רבא. צ"ל שבר אבין האריך ימים מאד קרוב למאה שנה:


שם שלישית. נ"ב נ"ל לגרוס שלישיה עש"ה יהיה ישראל שלישיה (ישעיה יט):


שם אשתעו. נ"ב נמוחו כשעוה:





פתח עינים

אבד חנינו. מ"ש בפירש"י אינו מרש"י רק הכניסוהו בטעות. אך רש"י בכ"י פירש אבד חנינו שמת הוא עצמו ששמו חנן. לקוטי רב בצלאל כ"י. ועמ"ש אני בעניי במאמר זה בדרשותי בס"ד:


ארץ שנער הרה וילדה וכו' עמ"ש בס' הקטן ראש דוד דף ס"א ודף ע"ב בס"ד:





שערי תורת בבל

(כה ב) כאות מי מרה.—פי' מי מרה שנמתקו ע"י משה בהשלכת העץ. וכעין זה בברכות (נה ב): "רפאם כמי מרה ע"י משה רבינו". אבל לפי מ"ש בפי' המיוחס לרש"י ה"ל לומר "כאות מים המרים" וכלשון הכתוב.

